14.3.2022
ET
Euroopa Liidu Teataja
L 85/43
(5)
Rakendusotsuse (EL) 2021/641 lisa muudeti hiljuti komisjoni rakendusotsusega (EL) 2022/349, (4) sest Tšehhis, Saksamaal, Hispaanias, Prantsusmaal, Itaalias, Madalmaades, Poolas ja Portugalis esines kodulindude või tehistingimustes peetavate lindude seas lindude kõrge patogeensusega gripi puhanguid, mida oli vaja kajastada kõnealuses lisas.
(6)
Pärast rakendusotsuse (EL) 2022/349 vastuvõtmise kuupäeva on Saksamaa, Hispaania, Prantsusmaa, Itaalia, Madalmaad, Poola ja Portugal teatanud komisjonile viiruse põhjustatud lindude kõrge patogeensusega gripi uutest puhangutest kodulindude või tehistingimustes peetavate lindude kasvatamisega tegelevates ettevõtetes, mis asuvad kõnealuse rakendusotsuse lisas loetletud piirkondades või nendest väljaspool.
(7)
Saksamaa, Hispaania, Prantsusmaa, Itaalia, Madalmaade, Poola ja Portugali pädevad asutused on võtnud delegeeritud määruse (EL) 2020/687 kohaselt nõutavad tauditõrjemeetmed, sealhulgas kehtestanud kaitse- ja järelevalvetsoonid kõnealuste puhangukollete ümber.
(8)
Lisaks otsustas Prantsusmaa pädev asutus kehtestada Gersi departemangus kaitse- ja järelevalvetsoonide ümber või kõrval täiendava piirangutsooni teatavates piirkondades, kus lindude kõrge patogeensusega gripi leviku oht on suurenenud.
(9)
Komisjon on koostöös Saksamaa, Hispaania, Prantsusmaa, Itaalia, Madalmaade, Poola ja Portugaliga läbi vaadanud kõnealuste liikmesriikide võetud tauditõrjemeetmed ning leidnud, et kõnealuste liikmesriikide pädevate asutuste kehtestatud kaitse- ja järelevalvetsoonide piirid Saksamaal, Hispaanias, Prantsusmaal, Itaalias, Madalmaades, Poolas ja Portugalis ning täiendavas piirangutsoonis Prantsusmaal on piisaval kaugusel ettevõtetest, kus lindude kõrge patogeensusega gripi hiljutiste puhangute esinemine on kinnitust leidnud.
(10)
Selleks et vältida liidusiseses kaubanduses tarbetute häirete tekkimist ja kolmandate riikide poolt põhjendamatute kaubandustõkete kehtestamist, on vaja koostöös Saksamaa, Hispaania, Prantsusmaa, Itaalia, Madalmaade, Poola ja Portugaliga kiiresti kirjeldada liidu tasandil kõnealuste liikmesriikide poolt vastavalt delegeeritud määrusele (EL) 2020/687 kehtestatud kaitse- ja järelevalvetsoone ning Prantsusmaa kehtestatud täiendavat piirangutsooni.
(11)
Seepärast tuleks muuta Saksamaa, Hispaania, Prantsusmaa, Itaalia, Madalmaade, Poola ja Portugali puhul rakendusotsuse (EL) 2021/641 lisas loetletud piirkondi.
(12)
Peale selle tuleks Prantsusmaa puhul loetleda täiendav piirangutsoon rakendusotsuse (EL) 2021/641 lisas.
(13)
Sellest tulenevalt tuleks muuta rakendusotsuse (EL) 2021/641 lisa, ajakohastamaks liidu tasandil piirkondadeks jaotamist, et võtta arvesse vastavalt delegeeritud määrusele (EL) 2020/687 Saksamaa, Hispaania, Prantsusmaa, Itaalia, Madalmaade, Poola ja Portugali poolt nõuetekohaselt kehtestatud kaitse- ja järelevalvetsoone ning Prantsusmaa poolt nõuetekohaselt kehtestatud täiendavat piirangutsooni ja seal kohaldatavate meetmete kestust.
(14)
Seepärast tuleks rakendusotsust (EL) 2021/641 vastavalt muuta.
(15)
Võttes arvesse, kui kiireloomuline on lindude kõrge patogeensusega gripi levikuga seotud epidemioloogiline olukord liidus, on oluline, et käesoleva otsusega rakendusotsusesse (EL) 2021/641 tehtavad muudatused jõustuvad võimalikult kiiresti.
(16)
Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
(4) Komisjoni 28. veebruari 2022. aasta rakendusotsus (EL) 2022/349, millega muudetakse rakendusotsuse (EL) 2021/641 (milles käsitletakse teatavaid erakorralisi meetmeid seoses lindude kõrge patogeensusega gripi puhangutega teatavates liikmesriikides) lisa (ELT L 64, 2.3.2022, lk 60).